stanford-oval/wikipedia huggingface dataset:
דילון אנדרסון
ביוגרפיה

דילון אנדרסון נולד במקיני, טקסס, כבנם של ג'וזף ובסי דילון. לאחר שלמד באוניברסיטה הנוצרית של טקסס, הוא המשיך את לימודיו באוניברסיטת אוקלהומה, שם הוא קיבל תואר בוגר במדעים ב-1927. ב-1929 הוא סיים תואר במשפטים באוניברסיטת ייל. במלחמת העולם השנייה הוא שירת בצבא ארצות הברית, שם הוא עוטר בעיטור לגיון ההצטיינות. הוא עסק בתחום החכרת ציוד ותכנון ממשלתי וסיים את שירותו בדרגת קולונל.
החל משנת 1940 היה אנדרסון שותף במשרד עורכי הדין "בייקר בוטס" ביוסטון, טקסס. בשנים 1953–1955 עבד אנדרסון במועצה לביטחון לאומי. לאחר מכן ועד ספטמבר 1956 הוא שימש בתפקיד היועץ לביטחון לאומי.
ב-1959 הוא נבחר כחבר באקדמיה האמריקאית לאמנויות ולמדעים. דילון אנדרסון נפטר ביוסטון ב-29 בינואר 1974.
דולגופרודני

דולגופרודני (ברוסית: Долгопру́дный) היא עיר במחוז מוסקבה שברוסיה, הממוקמת כ-20 קילומטרים (12 מיל) מצפון למרכז העיר מוסקבה. בשנת 2010 התגוררו בעיר כ-90,000 תושבים, לעומת 68,000 בלבד ב-2002.
שטחה של דולגופרודני גובל עם מוסקבה בדרום ובמזרח, חימקי בדרום־מערב, ותעלת מוסקבה. מצפון לעיר ממוקם מאגר קלאזמינסקוי.
היסטוריה

העדויות הראשונות לקיומו של היישוב הן מהמאה ה-17. בעשור הראשון של המאה ה-20 נבנתה מסילת רכבת באזור, כאשר תחנת הרכבת נחנכה ב-1914. היישוב כאשר ב-1931 נפתח מפעל לייצור ספינות אוויר. במשך מספר שנים במהלך שנות ה-30 שונה שם היישוב לדיריז'בלסטרוי ("בניית ספינת אוויר"). בשנת 1951, המכון לפיזיקה וטכנולוגיה של מוסקבה ("פיזיטק"), עבר לדולגופרודני, ובניית הקמפוס הנוכחי שלו החלה בדרום העיר.
כיום פועלות בדולגופרודני תעשיות הנדסיות לבניית מכונות וייצור וכימיקלים. העיר מתפתחת רבות, עם בנייה רבה של אזורי מסחר ומגורים. זאת לאור מיקומה הנוח של דולגופרודני ובעקבות הביקוש הגובר לנדל"ן בפרברי מוסקבה.
גלריה

הכנסייה המקומית
תחנת הרכבת דולגופרודנאיה (אנ'), הכלולה במערכת הקוטרים המרכזיים של מוסקבה
מכון לפיזיקה וטכנולוגיה של מוסקבה
בית תרבות
האיגרת אל האלכסנדרונים

האיגרת אל האלכסנדרונים היא איגרת חיצונית, שאינה חלק מספרי הברית החדשה - כתבי הקודש של הנצרות.
האיגרת משויכת לשליח פאולוס (שאול התרסי), אולם כבר בעת העתיקה היה ברור שהן מאוחרות וכי לא נכתבו על ידי פאולוס. האיגרת מוזכרת בקלף מוראטוריאן - אחת הרשימות הקדומות של ספרי הברית החדשה, ובקלף זה מצוין פאולוס ככותב האיגרת, יחד עם זאת מצוין כי מדובר באיגרת מזויפת וכי היא נכתבה על ידי מרקיון כדי לקדם את תורתו.
האיגרת עצמה אבדה, אולם יש הסבורים כי שריד ממנה נמצא בספריית בוביו, אף שחוקרים אחרים סבורים שקלף זה שנתגלה הוא גרסה אחרת של האיגרת אל העברים.
דה דיון בוטון תלת-אופן

| --- | --- |

דה דיון בוטון תלת-אופן, שנת 1900
 מאפיינים כלליים
 יצרן:  De Dion-Bouton (אנ')
 שנות ייצור:  1897 – 1905
 יחידות שיוצרו:  15,000
 הרכבה:  צרפת צרפת
 סיווג:  תלת-אופן ממונע
 אורך:  175 ס"מ
 רוחב:  92–105 ס"מ
 גובה:  110 ס"מ
 משקל:  80 ק"ג (משקל יבש)
 מפרט טכני
 מנוע:  1 צילינדרים, מנוע ארבע פעימות, 138 סמ"ק המפיק 0.5 כ"ס, מנוע עם קרבורטור עילי  1 צילינדרים, מנוע ארבע פעימות, 211 סמ"ק המפיק 1.5 כ"ס ב-1,800 סל"ד (יוצר משנת 1897)  1 צילינדרים, מנוע ארבע פעימות, 270 סמ"ק המפיק 2.25 כ"ס  1 צילינדרים, מנוע ארבע פעימות, 955 סמ"ק המפיק 8.0 כ"ס (יוצר משנת 1902)
 הילוכים:  תמסורת ידנית - 2 מהירויות
 מהירות מרבית:  30.0 – 109.1 קמ"ש
"דה דיון בוטון תלת-אופן", שנת 1900
"דה דיון בוטון תלת-אופן" שנת 1898
ז'ורז' בוטון נוהג אב טיפוס של "דה דיון בוטון תלת-אופן", שנת 1894
דה דיון בוטון תלת-אופן (בצרפתית: De Dion-Bouton tricycle) היה כלי תחבורה בתצורת תלת-אופן ממונע שנבנה בצרפת על ידי "De Dion-Bouton" (אנ') בין השנים 1897 – 1905.
היסטוריה

ז'ול-אלברט דה דיון (אנ'), המהנדס של ז'ורז' בוטון (Georges Bouton) וגיסו צ'ארלס-ארמנד טרפרדו (Charles-Armand Trépardoux), ייסדו בית מלאכה בשנת 1882 ליד פריז. הפרויקט הראשון היה ייצור דודי קיטור, ואז תלת אופן מוצלח למדי באמצעות קיטור משנת 1887, שהיה אמור להגיע למהירות של 65 קמ"ש. טרפרדו, שרצה להמשיך בפיתוח נוסף של מנועי קיטור, התפטר מהחברה בשנת 1893.
דה דיון ובוטון בחרו בפיתוח מנועי בנזין לאחר שצפו ב"מנועי דיימלר" שפותחו על ידי גוטליב דיימלר בתערוכת פריז האוניברסלית (אנ') בשנת 1889.
אב הטיפוס "דה דיון בוטון תלת-אופן" יוצר בשנת 1894.
תלת אופן דה דיון-בוטון היה המוצלח ביותר בעולם הרכב באירופה מ-1897 עד 1901. עם כ 15,000 עותקים שנמכרו. התלת אופן דה דיון בוטון הבקיע את פריצת הדרך הראשונה להפצת כלי רכב. במיוחד מנוע דה-דיון-בוטון המהיר קבע סטנדרטים חדשים עבור מנועי כלי רכב, והוא נחשב כמבשר של כל מנועי האופנועים.
ממאפייני "דה דיון בוטון תלת-אופן"

מנועים: מנוע 1 צילינדרים, ארבע פעימות: 138 סמ"ק, 211 סמ"ק, 275 סמ"ק, 955 סמ"ק, מקורר אוויר עם קרבורטור יחיד
ראש הצילינדר היה נשלף ובורג עם ארבעה ברגים על ארגז הארכובה. משקל מנוע הברזל יצוק הקיים כולל כל יחידות העזר הסתכם בפחות מ-20 ק"ג.
מיקום מנוע: מנוע אחורי.
סוג מערכת הצתה: מצת וסליל הצתה חשמלי. הסוללה היבשה להצתה נמצאת מתחת לצינור המסגרת העליון (במקרה של תלת אופן מוטורי), ניתן לכוונן את תזמון ההצתה בעזרת מנוף קטן. שסתומי הצד הונעו באמצעות גל זיזים מונע הילוכים, עם הפעלת שסתום הרצה אוטומטית.
תיבת הילוכים ישירה, כונן שרשרת, ההנעה הושגה באמצעות זוג הילוכים מהמנוע ישירות לסרן האחורי.
סוג מסגרת: מתוצרת דאקוויל (אנ').
בלמים: קדמי: בלם מסוג Clasp, (בלמים שהורכבו ברכבות - Clasp brake), אחורי: בלם רצועה ("Band brake" (אנ')).
צמיגים פנאומטיים של מישלן
מחיר הרכישה הגבוה יחסית הסתכם ב-1,000 עד 1,500 גולדמרק.
ב-13 באפריל 1902 קבע הרוכב הצרפתי ז'ורז' אוסמונט (Georges Osmont) שיא מהירות של 109.1 קמ"ש בניס עם תלת אופן מוטורי דה-דיון-בוטון.
בעלי רישיון ייצור והעתקות של דגמי "דה דיון בוטון תלת-אופן"

לאחר תחילת ייצור הסדרה של המנוע בשנת 1895, ועם ייצור התלת אופן המנועי בשנת 1897, יצרנים רבים בנו מנועים או תלת אופן שלם או ברישיון או שהועתקו בשינויים קלים:
בלגיה: אנטואן (קלקום) (אנ'), מינרווה.
גרמניה: אדלר (אנ'), בקמן, Cudell (אנ'), אקספרס (אנ') (עם מנועי אסטר), ופפניר (אנ'), אופל, Stoewer (אנ').
אנגליה: אקסלסיור, הומבר לימיטד (אנ'), MMC.
צרפת: אסטר (אנ'), הנריוד (אנ'), פיג'ו, ורנר מוטורס (אנ') (דגם 1901).
שווייץ: Motosacoche (אנ'), יצרן האופנועים והמכוניות Zédel (אנ').
ארצות הברית: תומאס אוטו-בי (אנ'), אוריינט (אנ') (עם מנועי אסטר).
ראו גם

תלת-אופן
הערות שוליים

↑  Enzyklopädie des Motorrads [Encyclopedia of Motorcycles] ,Instituto Geografico De Agostini, 1996, p. 132, ISBN 3-86047-142-2
↑  "דה דיון בוטון תלת-אופן", 2.25 כ"ס rmsothebys.com/en/auctions/hf12/hershey/lots/r133-1899-de-dion-bouton-2-hp-tricycle
↑  Georgano, G.N. Cars: Early and Vintage 1886–1930 (London: Grange-Universal, 1990), p. 9.(אנ')
↑  Porázik, Juraj (1983). Motorräder aus den Jahren 1885 bis 1940 [Motorcycles of the years 1885 through 1940] (in German). Dausien Werner. p. 54. ISBN 978-3768402408.
↑  Setright, L.J.K. (1982), The Guinness Book of Motorcycling. Facts and Feats., p. 23, ISBN 0-85112-255-8
↑  "דה דיון בוטון תלת-אופן" museonicolis.com/en/de-dion-bouton-1898-triciclo
↑  "דה דיון בוטון תלת-אופן" yesterdays.nl/product/rochet-1901-de-dion-bouton-engine-tricycle
↑  מסגרת אופנוע היא מבנה הליבה של האופנוע. המסגרת תומכת במנוע, מספק מיקום להגה ולהשעיה אחורית, ותומך ברוכב ובכל נוסע או במטען / מזוודה
↑  Kasmann, Ferdinand C.W. (2003), Weltrekordfahrzeuge [World record vehicles] (in German), Schwarzkopf & Schwarzkopf Verlag, p. 328, ISBN 3-89602-527-9
↑  Posthumus, Cyril; Richmond, Dave (1978). Motorräder gestern und heute [Motorcycles yesterday and today] (in German). Heyne. p. 15. ISBN 3-453-52080-7.שמאל=כן
דולוגל הסוואנה

דולוגל הסוואנה (שם מדעי: Dologale dybowskii) היא מין של טורף ממשפחת הנמייתיים, החיה בערבות מרכז אפריקה ומהווה מין יחידי בסוגו.
מאפיינים

תפוצתה בטבע היא במדינות: צפון קונגו, מערב אוגנדה, דרום סודאן והרפובליקה המרכז-אפריקאית בסוואנות.
אורכה של הנמייה 25–33 ס"מ ומשקלה 300–400 גרם.
היא חיה במאורות וחיה ביחידות נשמרת מטורפים גדולים יותר כמו עופות דורסים, נמרים ונחשים. היא טורפת שניזונה מיצורים קטנים כמו עכברים וחרקים שונים וגם מפירות.
מצב השימור של הנמייה בעייתי ולא ברור מה מצב השימור שלה. בשנת 2015 נמצאה מחדש הנמייה לאחר 20 שנה שלא נראתה, בפארקים ברפובליקה המרכז אפריקאית.
הערות שוליים

↑  דולוגל הסוואנה באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
דניאל פרנהייט

| --- | --- |

 לידה:  24 במאי 1686 האיחוד הפולני-ליטאי דנציג, האיחוד הפולני-ליטאי
 פטירה:  16 בספטמבר 1736 (בגיל 50) הרפובליקה ההולנדית האג, הרפובליקה ההולנדית
 ענף מדעי:  פיזיקה, כימיה
 מקום קבורה:  Kloosterkerk 
 פרסים והוקרה:  עמית החברה המלכותית 
 תרומות עיקריות
 סולם פרנהייט, מדחום כספית
 חתימה:   
 
דניאל גבריאל פרנהייט (בגרמנית: Daniel Gabriel Fahrenheit;‏ 24 במאי 1686 – 16 בספטמבר 1736) היה פיזיקאי ומהנדס גרמני שחי את רוב ימיו בהולנד. ב-1714 המציא את מדחום הכספית. בעזרת מדחום הכספית המציא בשנת 1724 את סולם המעלות הקרוי על שמו, סולם פרנהייט.
חייו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דניאל פרנהייט נולד בדנציג (אז חלק של האיחוד הפולני-ליטאי, גדנסק הנוכחית) למשפחת סוחרים גרמנים. לאחר מות הוריו, החל לעסוק במכירת סחורות לרוסיה. עקב רצונו להתקדם במדע, בשנת 1717 עבר להאג, שם פתח עסק למכירת דברי זכוכית, ברומטרים, מדי טמפרטורה וכדומה. המכשירים הראשונים שלו התבססו על מילוי אתנול, אך מאוחר יותר עבר לכספית.
החל משנת 1718 הוא נתן הרצאות בכימיה באמסטרדם.
בשנת 1724 הוא התקבל לחברה המלכותית.
הוא נפטר בהאג.
ראו גם

יחידות מידה על שם אישים
הערות שוליים

↑  John S. Haller, 1985, "Medical Thermometry - A Short History", History of Medicine 142 (108-116)
↑  Ewa Grodzinsky and Märta Sund Levander, "History of the Thermometer", NCBI, 2019
| --- | --- |
בקרת זהויות :  NLI: 987007280747005171  PLWABN: 9810639392905606  BIBSYS: 90267161  BnF: cb121663751 (data)  BPN: 39980319  CANTIC: a11452973  CiNii: DA10628047  GND: 118685783  ISNI: 0000 0000 8088 685X  LCCN: n84236856  NKC: ola2002161296  NTA: 069698392  RERO: 02-A003229174  SELIBR: 259437  SNAC: w6673nfx  SUDOC: 030197783  ULAN: 500076414  VIAF: 9887952   WorldCat (עם VIAF): 9887952 
ערך זה הוא קצרמרבנושא מדעים ובנושא גרמניה. אתם מוזמנים לתרום לוויקיפדיה ו.
דניאל פרסקיב

דניאל גאורגה פרסקיב (ברומנית: Daniel George Paraschiv; נולד ב-24 באפריל 1999 בבראשוב שברומניה) הוא כדורגלן רומני המשחק בעמדת החלוץ בקבוצת הרמנשטאדט מליגת העל הרומנית ובנבחרת רומניה.
קריירת מועדונים

פרסקיב גדל במחלקת הנוער של בראשוב. הוא החל את הקריירה המקצוענית שלו בקבוצות לוקאפרול אוראדיה וויטורול טרגו ז'יו מליגת המשנה הרומנית.
ב-1 ביולי 2021 חתם פרסקיב בצ'.פ.ר. קלוז' מליגת העל הרומנית, ממנה הושאל לוולונטר מליגת העל הרומנית, ולהרמנשטאדט מליגת המשנה הרומנית, איתה העפיל לליגת העל הרומנית. ב-1 ביולי 2022, לאחר ההעפלה לליגת העל הרומנית, חתם על חוזה קבוע בהרמנשטאדט.
קריירה בינלאומית

ב-20 בנובמבר 2022 ערך פרסקיב את הופעת הבכורה שלו בנבחרת רומניה, בניצחון 0–5 על נבחרת מולדובה במשחק ידידות. במשחק זה הבקיע את שער הבכורה שלו בנבחרת.
הערות שוליים

ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל פרסקיב".
דולהינוב

| --- | --- |
כנסייה בדולהינוב
כנסייה בדולהינוב
 מדינה:  בלארוס בלארוס
 וובלסט:  מינסק (מחוז) מינסק
 ראיון:  וילייקה
 גובה:  176 מטרים
 אוכלוסייה:  ‏
  ‑ בכפר:  1,110 (2010)
 קואורדינטות:  54°38′N 27°28′E﻿ / ﻿54.633°N 27.467°E﻿ / 54.633; 27.467
 אזור זמן:  UTC+3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדולהינוב(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדולהינוב(למפת מחוז מינסק רגילה) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאדולהינוב(למפת מחוז מינסק מוגדלת) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאדולהינוב  he tabBackground:;tabBorder:#aaa;defaultTab:0;
דולהינוב (בבלארוסית: Даўгінава, דאוהינבה; בפולנית: Dołhinów; ברוסית: Долгиново, דולגינובו; ביידיש: דאלהינאוו) הוא כפר במחוז מינסק שבבלארוס, בו התקיימה עד השואה קהילה יהודית גדולה.
תולדות היישוב

האזכור הראשון לדולהינוב הוא מהמאה ה-15, ובמאה ה-16 נבנתה בו כנסייה. לאחר חלוקת פולין בשנת 1793, נכלל היישוב בתחום האימפריה הרוסית, ומשנת 1921 נכלל במחוז וילנה של הרפובליקה הפולנית השנייה. בשנת 1940, תחת שלטון הסובייטים, קיבל היישוב מעמד עירוני, ובשנת 1954 הוחזר למעמד של כפר.
יהודי דולהינוב

בשנת 1667 נמנו בדולהינוב 485 יהודים, בשנת 1847 נמנו 1,194 יהודים, ובשנת 1897 נמנו בו 2,559 יהודים, כשלושה רבעים מאוכלוסייתו. ב-1925 נמנו כ-2500 יהודים. בין מלחמות העולם חיו ביישוב כ-3,000 יהודים, כמחצית מאוכלוסייתו. בשנים אלה פעלו בכפר מפלגות ותנועות נוער ציוניות, וכן אגודת ישראל והבונד. כמו כן, פעל בכפר בית ספר מרשת תרבות. עם כניסת הסובייטים לכפר בספטמבר 1939 הולאמו בו עסקים פרטיים, ושפת הלימוד בבתי הספר הייתה יידיש.
עם פרוץ מבצע ברברוסה הגיעו לכפר פליטים יהודים רבים. ב-7 ביולי 1941 נכבש הכפר בידי הגרמנים, ואלו החלו מיד במעשי שוד ורצח של יהודים בו. ב-20 ביולי 1941 נלקחו כ-1,000 גברים יהודים מהכפר לעבודות כפייה, וכעבור חמישה ימים הוטלו על יהודי היישוב גזירות שונות, ובהן חובת ענידת אות מזהה, הגבלות תנועה וחובת תשלום סכומי כופר, תוך לקיחת ילדים כבני ערובה.
ב-1 באפריל 1942 נורו ונשרפו כ-800 יהודים בכפר. לאחר מכן רוכזו יהודי היישוב בגטו קטן שהוקם בו. ב-27 עד 29 באפריל 1942 נרצחו כ-1,200 מיושבי הגטו מחוץ לעיר, וב-22 במאי 1942 נרצחו גם כ-300 היהודים בעלי המקצועות שהושארו בו. לאחר אקציה זו הוכרז היישוב רשמית כ"נקי מיהודים", והגרמנים ביצעו מצוד אחר יהודים שנמלטו ממנו ליערות. מספר יהודים מהכפר שנמלטו ליערות הצטרפו ליחידות פרטיזנים, ובמקרה אחד נכנסו ליישוב, ולקחו ממנו נשק וציוד.
רבי יעקב קמנצקי גדל בדולהינוב.
האיגרות הכלליות

האיגרות הכלליות (ביוונית: Οι Καθολικές επιστολές "האיגרות הקתוליות") הן שבע איגרות, שכפי המיוחס באמונה הנוצרית, נכתבו על ידי השליחים של ישו ומקובצות בברית החדשה לאחר איגרות פאולוס. שמן, "האיגרות הכלליות", ניתן להן משום שבניגוד לאיגרות פאולוס, הן מיועדות לכלל המאמינים הנוצרים ולא לאדם או לקהילה מסוימת.
שבע האיגרות מכונות על שם הכותב המיוחס לכל אחת מהן. שבע האיגרות וסידורן בברית החדשה:
| שם | שם ביוונית | שם בלטינית |
| --- | --- | --- |
| איגרת יעקב | Ιακώβου | Epistula Iacobi |
| איגרת פטרוס הראשונה | Πέτρου Α | Epistula Petri I |
| איגרת פטרוס השנייה | Πέτρου Β | Epistula Petri II |
| איגרת יוחנן הראשונה | Ιωάννου Α | Epistula Ioannis I |
| איגרת יוחנן השנייה | Ιωάννου Β | Epistula Ioannis II |
| איגרת יוחנן השלישית | Ιωάννου Γ | Epistula Ioannis III |
| איגרת יהודה | Ιούδα | Epistula Iudae |
דון מנצולו

דונלד א. "דון" מנצולו (באנגלית: Donald A. "Don" Manzullo; נולד ב-24 במרץ 1944) הוא פוליטיקאי אמריקאי, חבר המפלגה הרפובליקנית, שכיהן בין השנים 1993–2013 בבית הנבחרים של ארצות הברית.
ביוגרפיה

דון מנצולו נולד ברוקפורד וגדל בה, עד שסיים את לימודיו התיכוניים בשנת 1962. בהמשך הוא למד באוניברסיטה ובשנת 1970 קיבל הסמכה במשפטים. תקופה מסוימת הוא עבד כעורך דין ואז עבר לפוליטיקה.
בשנת 1990 החליטה לין מורלי מרטין לעזוב את הפוליטיקה ודון מנצולו התמודד על התפקיד שלה. הוא זכה בבחירות עם 54% מהקולות ונכנס לבית הנבחרים כנציג מחוז 16 של אילינוי,.
היה נציג המחוז עד לשנת 2013. בשנת 2012 שונתה מפת האזורים. דון מנצולו התמודד בבחירות מוקדמות נגד אדם קינזינגר והפסיד. בהמשך, אדם קינזינגר נבחר לבית הנבחרים.
במהלך כהונתו דון מנצולו היה בין הנציגים השמרנים בבית הנבחרים. בשנים 2001–2007 הוא היה יושב ראש הוועדה לעסקים קטנים, בשנים 2011–2013 היה יושב ראש תת-ועדה לאזור אסיה והאוקיינוס השקט.
לאחר שנת 2013 נשאר בבירה ונותן ייעוץ בחברה פרטית.
דון ס. דייוויס

| --- | --- |
דון ס. דייוויס, 2001
דון ס. דייוויס, 2001
 לידה:  4 באוגוסט 1942 אורורה, מיזורי
 פטירה:  29 ביוני 2008 (בגיל 65) גיבסון, קולומביה הבריטית
 מדינה:  ארצות הברית 
 תקופת הפעילות:  1981–2008 (כ־27 שנים) 
 מקום לימודים:  Southern Illinois University  אוניברסיטת דרום אילינוי קרבונדייל  אוניברסיטת המדינה של מיזורי 
 http://www.donsdavisart.com/
 פרופיל ב-IMDb
 
דון סינקלייר דייוויס (באנגלית: Don Sinclair Davis;‏ 4 באוגוסט 1942 - 29 ביוני 2008) היה שחקן טלוויזיה ופרופסור לתיאטרון אמריקני.
עם תום לימודיו האקדמיים קיבל דייוויס תואר דוקטורט באמנויות הבמה.
בשנות ה-80 החל לשחק בתפקידי קולנוע ואף לימד משחק באוניברסיטת קולומביה הבריטית. בזמנו הפנוי הוא גם צייר ופיסל.
מ-1985, דייוויס הופיע בסדרה "מקגייוור" ככפילו של דיינה אלקר. ב-1990–1991 הוא הופיע בסדרה טווין פיקס כמייג'ור גרלנד בריגס. בשנת 1994 הופיע בתפקיד אביה של סקאלי בסדרה "תיקים באפלה".
ב-2000 שיחק בסרט הקומדיה "הכי טוב בשלג" לצד יוג'ין לוי.
דייוויס מת ב-29 ביוני 2008 כתוצאה מדום לב. לאחר מותו, עלה המותחן "מעשיה על שתי אחיות" בו דייוויס שיחק.
פילמוגרפיה חלקית

1985 - נאטי גאן
1985–1991 - "מקגייוור"
1989 - "תראו מי שמדבר"
1990–1991 - "טווין פיקס"
1991 - "הוק"
1992 - "ליגה משלהן"
1993 - "איש הנצח: הסדרה"
1993 - "סחרור מסוכן"
1994 - "תיקים באפלה"
1994 - "יומנה של אוולין לאו" - סרט טלוויזיה
1995 - "תראו מי גם מדברת"
1995 - "בגבולות המסתורין"
2000: "הכי טוב בשלג"
2002: "סודות קטנים וקטלניים"
2003 - "אזור הדמדומים"
1997–2004 - "סטארגייט SG-1"
2007 - "הטבע הדומם"
2008 - "סטארגייט: רצף הזמן"
2009 - מעשיה על שתי אחיות
דוח רווח והפסד

| דוח רווח והפסד לשנה שנסתיימה ביום 31 בדצמבר 2016>  | דוח רווח והפסד לשנה שנסתיימה ביום 31 בדצמבר 2016> 2016   ש"ח | דוח רווח והפסד לשנה שנסתיימה ביום 31 בדצמבר 2016> 2015   ש"ח |
| --- | --- | --- |
| מכירות | 2,200,000 | 1,900,000 |
| עלות המכירות | (1,300,000) | (1,100,000) |
| רווח גולמי | 900,000 | 800,000 |
| הוצאות מכירה, שיווק והפצה | (320,000) | (300,000) |
| הוצאות הנהלה וכלליות | (220,000) | (180,000) |
| רווח תפעולי לפני הוצאות אחרות | 360,000 | 320,000 |
| הכנסות (הוצאות) אחרות, נטו | - | (115,000) |
| רווח תפעולי | 360,000 | 205,000 |
| הכנסות (הוצאות) מימון, נטו | 20,000 | (110,000) |
| רווח לפני מיסים על ההכנסה | 380,000 | 95,000 |
| מיסים על ההכנסה | (100,000) | (110,000) |
| רווח (הפסד) נקי | 280,000 | (15,000) |
בחשבונאות, דוח רווח והפסד (ר"ת: דוח רוו"ה) הוא דוח כספי המפרט את התוצאות הכספיות של הפעילות של ישות חשבונאית בפרק זמן נתון (בדרך כלל שנה או רבעון). מקובל גם להשוות את התוצאות הכספיות של תוצאות הפעילות בשנה או בשנתיים שקדמו לשנת הדוח.
בדוחות הכספיים של מלכ"רים, שמו של הדוח הוא דוח על הפעילות הואיל ומלכ"ר הוא ארגון ללא כוונת רווח כך שאינו מדווח על רווח או הפסד.
אין לבלבל בין דוח רווח והפסד לבין דוח על הרווח הכולל המוצג בדוחות הכספיים של חברות ציבוריות המיישמות חשבונאות בינלאומית.
מבנה הדוח

אופן הצגת הדוח מפורט בתקנים החשבונאיים, בהתאם לאופי העסק.
באופן כללי, הדוח מוצג בצורה רב-שלבית, זאת לעומת האפשרות לקיים הצגה בשלב אחד, שבה מפחיתים את כל ההוצאות בבת אחת מכלל ההכנסות. חלוקת דוח רווח והפסד לשלבים מאפשרת לקוראי הדוחות הכספיים לנתח את מקורות הרווח של החברה - איזו פעילות רווחית ואיזו לא, מהן ההוצאות שבהן כדאי או ניתן לקצץ, כיצד ניתן לייעל את הפעילות והאם כדאי להשקיע בחברה. המבנה המוצג להלן הוא של דוח רווח והפסד פשוט יחסית וכללי. ישנן חברות שבהן מבנה דוח רווח והפסד מורכב יותר.
הערה: בחשבונאות נהוג לייצג סימן שלילי באמצעות סוגריים (למשל: (20) במקום 20-). בדו"ח רווח והפסד מוצגים לפיכך הוצאות ו/או הפסדים בתוך סוגריים.
בשלב הראשון מחושב רווח גולמי (ברוטו). חישוב זה נעשה באמצעות ניכוי עלות המכר קרי עלויות ייצור המוצר או עלות קנייתו, מההכנסה הנובעת ממכירתו. אם כן, עלות המוצר בחברה יצרנית כוללת את כל הפעולות הקשורות לתהליכי הייצור המוגמר: קניית חומרי גלם, תהליכי העיבוד, עבודות חוץ וכדומה. לעומת זאת, בעסק מסחרי העלות כוללת את מחיר הרכישה של המוצר והוצאות שנלוות לה (הוצאות הובלה, מכס וכיוצא בזה).
בשלב השני מחושב רווח תפעולי (לעיתים נקרא: "רווח מפעולות רגילות"). בשלב זה מחסרים מהרווח (או ההפסד) הגולמי את הוצאות התפעול השוטף של העסק: הוצאות המכירה, השיווק והפרסום, הוצאות הנהלה, וכן מופחתות או נוספות "הוצאות והכנסות אחרות" המייצגות הוצאות ו/או הכנסות שאינן קשורות לפעילות העסקית הרגילה של החברה - למשל מכירת רכוש קבוע, רווחי הון או רווחי אקוויטי (יש גופים שאינם כוללים את ההוצאות וההכנסות האחרות ברווח התפעולי, אלא רק בשלב מאוחר יותר בדוח).
בשלב השלישי מחושב רווח (הפסד) לפני מס הכנסה. בשלב זה מופחתות/נוספות הוצאות/הכנסות המימון (וכן מופחתות או נוספות הוצאות והכנסות אחרות, אם הדבר לא נעשה בשלב הקודם).
בשלב הרביעי מחושב רווח (הפסד) נקי. תוצאה זו מתקבלת על ידי הפחתת הוצאות המס.
יש לציין שבחברה בע"מ (שאינה חברה ציבורית) דוח רווח והפסד הוא על בסיס מצטבר בתנאי שיש לעסק מלאי. אחרת, ישנה אפשרות לבחור בין דיווח על בסיס מזומן או מצטבר ובתנאי שתישמר העקביות מדי שנה. בבסיס מזומן ההכנסה וההוצאה נקבעות במועד קבלת המזומן או תשלום מזומן. בבסיס מצטבר במועד ביצוע העסקה ולפי החלק היחסי של אותה שנה. הפרשה לחובות מסופקים אינה מוכרת כהוצאה לפי פקודת מס הכנסה, ויש להוסיף אותה להכנסה החייבת בדו"ח תיאום מס. עם זאת, חוב אבוד כן מוכר כהוצאה.
בישראל, בעלי מקצועות חופשיים, כגון רופאי שיניים ועורכי דין, רשאים לבחור בדיווח על בסיס מזומן או מצטבר כל עוד אין ברשותם מלאי.
יתרת דוח רווח והפסד, דהיינו ה"שורה התחתונה" שלו - הרווח הנקי או ההפסד, נצברת לסעיף העודפים או ההפסדים (הרווחים שנצברו ושטרם שולמו או ההפסדים שנצברו) המופיעים כחלק מההון העצמי במאזן. בדוחות מאוחדים של חברות ציבוריות יש לפצל את הרווח הנקי או ההפסד לחלק השייך לבעלי זכויות המיעוט ("זכויות שאינן מקנות שליטה") ולחלק השייך לבעלי זכויות הרוב. פיצול זה מסייע לבעלי המניות ללמוד איזה חלק מתוך רווחי או הפסדי החברה, שייכים להם, ואילו שייכים לבעלי מניות אחרים בחברות בת.
בחברות ציבוריות המיישמות חשבונאות בינלאומית מוצג הרווח למניה (מפוצל לרווח בסיסי למניה ולרווח מדולל למניה) בסוף הדוח.
רווח (הפסד) נקי

הרווח הנקי או ההפסד מועבר בסוף תקופת הדיווח לעודפים, והיתרות התוצאתיות (המרכיבות את דוח רווח והפסד) מאופסות. בדוח על השינויים בהון העצמי ניתן לראות תנועה זו (כמו גם את פיצולו של הרווח לבעלי זכויות המיעוט והרוב).
יחסים פיננסיים

אחת הדרכים לאמוד את חוסנה של החברה הוא על ידי השוואת יחסי רווח שונים לחברות מתחרות באותו ענף עסקי. על מנת שניתן יהיה להשוות בין חברות דומות בסדרי גודל שונים, נהוג לבחון את היחסים הפיננסיים באחוזים מתוך סך המכירות. בנוסף, בחינה של גידול או קיטון מול תקופת השוואה גם היא נעשית באחוזים.
יחסי רווח נפוצים הם: שיעור רווח גולמי המתקבל על ידי חלוקת רווח גולמי במחזור המכירות, שיעור רווח תפעולי המתקבל על ידי חלוקת רווח תפעולי במחזור המכירות, ושיעור רווח נקי המתקבל על ידי חלוקת רווח נקי במחזור מכירות.
מקובל גם לבחון את התפתחות היחסים הללו לאורך שנים. כך ניתן לדעת אם החברה בתהליך של שיפור, אם על ידי התייעלות בייצור, בשיווק או באמצעות ניהול טוב יותר של ההיבט המימוני, או שמצבה הולך ומורע.
ראו גם

מאזן
דוח על השינויים בהון העצמי
דוח על תזרימי המזומנים
דוח התאמה למס
דוח על הרווח הכולל
דילון דה סילבה

דילון סנאן דה סילבה (באנגלית: Dillon Senan De Silva; נולד ב-18 באפריל 2002 בלונדון שבאנגליה) הוא כדורגלן סרי לנקאי, המשחק בעמדת קשר הכנף בקבוצת קווינס פארק ריינג'רס מהפוטבול ליג צ'מפיונשיפ ובנבחרת סרי לנקה.
קריירת מועדונים

דה סילבה שיחק במחלקות הנוער של טוטנהאם הוטספר ובארקינג. בשנת 2017 הצטרף למחלקת הנוער של קווינס פארק ריינג'רס.
קריירה בינלאומית

דה סילבה נולד באנגליה אך לאור מוצאו של משפחתו הוא יכול לייצג את סרי לנקה.
ב-5 ביוני 2021 ערך דה סילבה את הופעת הבכורה שלו בנבחרת סרי לנקה, בהפסד 3-2 לנבחרת לבנון במסגרת מוקדמות מונדיאל 2022. ב-4 באוקטובר הבקיע את שער הבכורה שלו בנבחרת, בהפסד 3-2 לנבחרת נפאל במסגרת אליפות דרום אסיה 2021.
הערות שוליים

↑  U23s in profile: Dillon De Silva באתר הרשמי של קווינס פארק ריינג'רס (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דילון דה סילבה".
דון מקנזי

דונלד וורלד "דון" מקנזי ג'וניור (באנגלית: .Donald Ward "Don" McKenzie, Jr; ‏ 11 במאי 1947 – 3 בדצמבר 2008) היה שחיין אמריקאי. אלוף אולימפי בעל 2 מדליות זהב ושיאן עולם.
ביוגרפיה

מקנזי נולד בהוליווד, לוס אנג'לס, קליפורניה. הוא למד באוניברסיטת אינדיאנה והתאמן תחת הדרכתו של ג'יימס קונסילמן.
אף על פי שלא היה מועמד לניצחון באולימפיאדת מקסיקו (1968) זכה מקנזי ב-2 מדליות זהב. במשחה ל-100 מטר חזה בשיא אולימפי חדש של 1:07.7 דקות, לפני ולדימיר קוסינסקי (שיאן עולם לשעבר) (1:08.0 דקות) וניקולאי פנקין שיאן העולם (1:08.0 דקות) מברית המועצות. כבר בשלב המוקדמות הוא קבע שיא אולימפי חדש של 1:08.1 דקות ובמשחה שליחים 4x100 מטר מעורב בשיא עולם חדש של 3:54.9 דקות, לפני מזרח גרמניה (3:57.5 דקות) וברית המועצות (4:00.7 דקות). זמנו בסגנון החזה בזינוק שליחים היה 1:06.4 דקות.
בשנת 1969 זכה מקנזי בתואר NCAA במשחה ל-100 יארד חזה.
הוא נפטר ב-3 בדצמבר 2008 מסרטן המוח.